Legal Document

Category: 644

Text:
144. ΝΟΜΟΣ υπ’ αριθ. 148 της 27/29 Αυγ. 1975 (ΦΕΚ Α΄ 181) Περί επεκτάσεως των Νόμ. 2588/1921, 4506/1930, 4667/1930 και 5202/1931, ως ετροποιήθησαν και συνεπληρώθησαν, εις ειδικάς κατηγορίας στρατιωτικών και τροποποιήσεως και συμπληρώσεως συνταξιοδοτικών τινων διατάξεων. Άρθρ.1-4.-(Κωδικοποιήθηκαν από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.5.-1.«Αι διατάξεις του παρόντος νόμου έχουν εφαρμογήν και επί των προ της ενάρξεως της ισχύος αυτού εξελθόντων της υπηρεσίας. Η αναγνώρισις όμως των διανυθέντων παρ’ αυτών εξαμήνων γίνεται υπό τον όρον πληρώσεως των προϋποθέσεων αι οποίαι απητούντο υπό της, κατά τον χρόνον της πραγματοποιήσεώς των, κειμένης νομοθεσίας δια την συμπλήρωσιν αυτών. 2.Υπό τας αυτάς προϋποθέσεις γίνεται και η αναγνώρισις των μέχρι της δημοσιεύσεως του παρόντος νόμου πραγματοποιηθέντων εξαμήνων υπό των εν ενεργεία στρατιωτικών. 3.Ο υπολογισμός των κατά τας προηγουμένας παραγράφους εξαμήνων ενεργείται βάσει των τηρουμένων επισήμων στοιχείων». Το άρθρ. 5 αντικαταστάθηκε ως άνω από την παρ. 1 άρθρ. 16 Νόμ. 955/1979, ΦΕΚ Α΄ 189 (κατωτ. αριθ. 159). Άρθρ.6.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90,657). Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εκτός αν άλλως εν αυτώ ορίζηται. Περί συνταξιοδοτήσεως του προσωπικού του Κέντρου Προγραμματισμού και Οικονομικών Ερευνών βλ. Νόμ. 223/1975 (τόμ. 24 σελ. 312,03)